stanford-oval/wikipedia huggingface dataset:
Leonard Pietari Tapaninen
Aiheesta muualla

.aspx Leonard Pietari Tapaninen Suomen kansanedustajat. Eduskunta.
Muutamia kuvia Pohjois-Pohjanmaan museon sivuilla (Arkistoitu – Internet Archive)
Tapanisen hautapaikasta Espoossa[vanhentunut linkki]
| 0 | 1 | 2 | 3 |
| --- | --- | --- | --- |
|  | Edeltäjä: Olavi Heliövaara | Oulun piispa 1963–1965 | Seuraaja: Kaarlo Johannes Leinonen |
| n k Isänmaallisen kansanliikkeen kansanedustajat 1933–1936 |
| --- | --- |
Eduskuntaryhmä (14):  Ala-Kulju  Annala  Honkala  Kares  Kivenoja  Malmivaara (1935–1936)  Nikkola  Riipinen  Schildt  Simojoki  Somersalo  Sundström  Tapaninen  Tuomivaara (1933–1936)  Wainio 
| n k Elämänsanalaisuus |
| --- | --- |
Järjestöt:  Norske Kristne Fredsforening  Sveriges Kristna Fridsförbund  Suomen pappiseriseura 
Henkilöt:  Lauri Impiö  Erkki Jokela  Kaarlo Johannes Leinonen  Yrjö Massa  Paul Norberg  Anna-Maija Raittila  Leonard Pietari Tapaninen 
Koulutus ja media:  Elämän sana  Lestadiolaisten ylioppilaskoti  Ylitornion kristillinen opisto 
| Auktoriteettitunnisteet  |
| --- | --- |
Kansainväliset:  ISNI 
Kansalliset:  Suomi (KANTO) 
Henkilöt:  Kansallisbiografia  Eduskunta  Biografiasampo
Anchorage

| Anchorage |
| --- | --- |

 lippu:  vaakuna
 Anchorage
 Koordinaatit: 61°13′0″N, 149°54′0″W 
Valtio:  Yhdysvallat
Osavaltio:  Alaska
Väkiluku (2020):  291 247
Aikavyöhyke:  UTC-9
 – Kesäaika:  UTC-8
Lempinimi::  The City of Lights and Flowers
 
 www.muni.org 
Infobox OKVirheellinen NIMI-arvo: 
Anchorage on kaupunki ja piirikunta Alaskan osavaltiossa Yhdysvalloissa. Kaupunki on asukasluvultaan Alaskan suurin ja vuoden 2020 väestönlaskennan mukaan Anchoragen asukasluku oli 291 247. Paikallisen talouden kulmakiviä ovat luonnonvarat, asevoimien tukikohdat ja matkailu.
Maantiede

Anchorage sijaitsee Keski-Alaskan eteläosassa useiden vuorijonojen reunustamassa laaksossa Cook Inlet -lahden kärjessä Tyynellämerellä.
Vuoret pohjoisessa suojaavat kaupunkia kylmältä ilmalta ja lämpötilat Anchoragessa ovatkin monia muita Alaskan alueita lämpimämmät. Myös sateiden määrä on samasta syystä suhteellisen pieni.
Historia

Ennen eurooppalaisten saapumista nykyisen Anchoragen alueella asui tanaina-intiaaneja, jotka käyttivät sitä kesäisin kalastuspaikkanaan. Aluetta käyttivät 1700-luvulta lähtien kauppapaikkana myös inuitit ja aleutit. Löytöretkeilijä Vitus Bering kävi mahdollisesti Anchoragen seuduilla vuoden 1743 paikkeilla, mutta ensimmäinen lahtea tarkemmin tutkinut eurooppalainen oli James Cook. Cook julisti alueen kuuluvan Britanniaan vuonna 1778 ja Cook Inlet -lahti sai nimensä hänen mukaansa. Britit eivät kuitenkaan palanneet, vaan alue päätyi Venäjän keisarikunnan vaikutuksen alaiseksi. Ensimmäiset venäläiset kauppiaat ja lähetyssaarnaajat saapuivat Cook Inletin seuduille 1800-luvulla. Nykyisen Anchoragen paikalla oli vuonna 1835 perustettu lähetysasema. Venäjä myi Alaskan Yhdysvalloille vuonna 1867, ja vuonna 1882 löydettiin kultaa Cook Inletin Turnagain Armin alueelta. Alueelle tulvi kullanetsijöitä laivoilla Seattlesta ja Alaskasta tehtiin Yhdysvaltain territorio vuonna 1912.
Vuonna 1915 Ship Creek -nimellä tunnettu alue valittiin valtion rakentaman Alaska Railroad -rautatien rakennushankkeen tukikohdaksi. Anchorage muodostui tukikohdan ympärille ja siitä tehtiin kaupunki vuonna 1920. Alaska Railroad Sewardin ja Fairbanksin välillä valmistui vuonna 1923 ja samana vuonna valmistui myös ensimmäinen lentoasema. 1930-luvulla kaupunki koki uuden muuttoaallon viljelijöiden paetessa Amerikan Keskilännen Dust Bowlia. Kaupungin talous hyötyi asevoimien sijoituksista Alaskaan 1930- ja 1940-luvuilla. Anchoragen kansainvälinen lentoasema valmistui vuonna 1953, mikä teki Anchoragesta tärkeän välipisteen Euroopan ja Aasian välisessä lentoliikenteessä.
Vuonna 1964 Anchoragessa koettiin tuhoisa maanjäristys. Tuhoista huolimatta kaupunki toipui nopeasti, kun Cook Inletiltä löydettiin öljyä. Vuonna 1978 aloitettiin suuri Project 80s -rakennushanke, johon liittyi esimerkiksi George M. Sullivan Arenan ja Anchorage Center for the Performing Artsin pystytys. Takaiskuna öljyn maailmanmarkkinahinnat romahtivat vuonna 1986, mikä johti kaupungin asukasluvun laskuun. Exxon Valdezin öljyonnettomuuden aikana vuonna 1989 Anchorage oli yksi onnettomuuden puhdistustoimien keskuksista. Kaupunki alkoi jälleen kasvaa huomattavasti 1990-luvulta alkaen.
Talous

Anchoragen talouden kolme kulmakiveä ovat asevoimat, luonnonvarat ja turismi. Öljyllä on merkittävä rooli kaupungin taloudelle. Anchorage ei ole varsinaista öljyntuotantoaluetta, mutta se on Alaskan öljyteollisuuden hallinnollinen keskus. Asevoimat ylläpitää lähistöllä useita armeijan, kansalliskaartin ja ilmavoimien tukikohtia, jotka työllistävät tuhansia. Kaupungissa on myös matkailijoille suunnattuja palveluita. Kaupunki on tyypillinen välietappi Alaskaan suuntautuvilla matkoilla.
Kotitalouksien vuosittaiset mediaanitutlot Anchoragessa aikavälillä 2018–2022 olivat 95 731 USD ja henkilöä kohden 46 554 USD. 9,6 % väestöstä eli köyhyysrajan alapuolella.
Väestö

Anchoragen asukasluku oli vuoden 2010 väestönlaskennan mukaan 291 826 ja vuoden 2020 väestönlaskennan mukaan 298 247. Kaupungin asukkaista taustaltaan valkoisia oli 59,2 %, kahteen tai useampaan etniseen ryhmään kuuluvia 12,7 %, aasialaisia 9,8 %, intiaaneja 7,4 %, afroamerikkalaisia 5,4 % ja havaijilaisia tai muita Tyynenmeren saarten asukkaita 2,9 %. Latinoja mistä tahansa rodusta oli 9,7 %. Kaupungin asukkaista 17,5 % puhui kotonaan jotakin muuta kieltä, kuin englantia.
Anchoragen vuoden 2010 väestönlaskennan 36 062 intiaania olivat Yhdysvaltojen kaupungeista lukumääräisesti viidenneksi suurin keskittymä intiaaneja.
Koulutus

Anchoragessa sijaitsevat vuonna 1954 perustetun Alaskan yliopiston ja vuonna 1957 perustetun Alaska Pacific Universityn kampukset.
Liikenne

Anchoragen kansainvälinen lentoasema
Kirjallisuutta

Bell Brian & Sherwonit Bill: Insight Guide: Alaska, s. 157-168.  APA Publications Services, 2004.  ISBN 981-4137-79-0  (englanniksi)
Aiheesta muualla

Kuvia tai muita tiedostoja aiheesta Anchorage Wikimedia Commonsissa
Alaskan osavaltio
Näkymä Anchorageen vuonna 1915.
Pitkäperjantain maanjäristyksen tuhoja vuonna 1964.
Anchoragen keskustaa.
Varokaa putoavia esineitä

| Varokaa putoavia esineitä |
| --- | --- |
Kestoaika:  143 min
Pääosissa:  Jonna Järnefelt Santeri Kinnunen Mikko Reitala
Alkuperämaa:  Suomi
Alkuperäiskieli:  suomi
Esitetty:  14. maaliskuuta 1994 – 28. maaliskuuta 1994
Jaksoja:  3
Tuotanto
Ohjaaja(t):  Kari Franck
Käsikirjoittaja(t):  Jukka Vieno
Säveltäjä(t):  Pave Maijanen
Tuotantoyhtiö(t):  Yleisradio
Aiheesta muualla
IMDb
Elonet
Varokaa putoavia esineitä on Yleisradion tuottama, Jukka Vienon käsikirjoittama ja Kari Franckin ohjaama kolmiosainen television minisarja vuodelta 1994.
Juoni

Häihinsä valmistautuva geologi Hanna Hallanheimo joutuu työmatkalle Lappiin väitetyn ufotapauksen takia. Siellä skeptisesti suhtautuva nainen kohtaa komean metsurin, jolla huhutaan olevan kokemusta vierailta planeetoilta. Palattuaan Helsinkiin hän ajautuu ristiriitoihin sekä työssään yliopistolla että ihmissuhteissaan. Ufotutkimuksen takia hänen mielenterveytenä alkaa järkkyä.
Rooleissa

| 0 | 1 | 2 |
| --- | --- | --- |
|  Jonna Järnefelt  | … |  Hanna Hallanheimo   |
|  Mikko Reitala  | … |  Richard   |
|  Santeri Kinnunen  | … |  Mikael   |
|  Tomi Salmela  | … |  Römppä-Aslak   |
|  Matti Tuominen  | … |  professori West   |
|  Pekka Räty  | … |  Metsuri-Paavo   |
|  Markku Huhtamo  | … |  Pauli   |
Arvosteluja

Helsingin Sanomien tv-kriitikko Jukka Kajava moitti kirjailija Jukka Vienon toistavan itseään, kun on taas laittanut tarinan alkuainekset putoamaan taivaalta kuten edellisvuoden minisarjassa Tuntemattomalle jumalalle, jossa päähenkilö putosi lentokoneesta. Kajavasta nyt nähty ja jo vuosia sitten käsikirjoitettu tarina vaikuttaa vanhanaikaisen tosikolta tekoseikkailulta ufo- ja Lappi-kliseineen. Henkilöohjausta ja näyttelijäntyötä hän kehui, koska hänestä päähenkilöt ”ovat ainakin ihmisen oloisia kovin epätodennäköisten ja epätasaisten luomustensa tekijöinä”.
Foxi Kéthévoama

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 30. toukokuuta 1986
Syntymäpaikka: Bangui, Keski-Afrikan tasavalta
Pelipaikka: Keskikenttäpelaaja
Pituus: 173 cm tai 172 cm
Junioriseurat
2001−2002: USCA Bangui
Seurat
| Vuodet | Seura | O | (M) |
| 2002−2003 | DFC8 |  |  |
| 2003−2004 | Stade d'Akébé | 15 | (15) |
| 2004−2006 | FC 105 Libreville |  |  |
| 2006−2007 | Diósgyőri VTK | 23 | (8) |
| 2007−2010 | Újpest FC | 73 | (13) |
| 2010−2012 | Kecskeméti TE | 42 | (11) |
| 2012−2015 | FK Astana | 109 | (26) |
| 2015−2016 | Gaziantep FK | 10 | (5) |
| 2016−2022 | Balıkesirspor | 148 | (21) |
Maajoukkue
| 2002−2021 |  Keski-Afrikan tasavalta | 48 | (8) |
 Seurajoukkueuran tilastot kattavat vain kansalliset sarjat, päivitetty 7.10.2023.  Maajoukkueuran tilastot päivitetty 7.10.2023.
Foxi Kéthévoama (s. 30. toukokuuta 1986 Bangui) on keskiafrikkalainen jalkapalloilija, pelipaikaltaan keskikenttäpelaaja.
Kéthévoama pelasi urallansa Keski-Afrikan tasavallan, Gabonin, Unkarin ja Kazakstanin pääsarjoissa sekä Turkin kakkossarjassa. Kecskemétissä hän oli voittamassa 2011 Unkarin cupia. FK Astanassa hän puolestaan voitti kahdesti Kazakstanin-mestaruuden sekä kertaalleen Kazakstanin cupin.
Kéthévoama pelasi Keski-Afrikan tasavallan maajoukkueessa 48 ottelua ja tehnyt niissä kahdeksan maalia.
Wolfmother (albumi)

| Wolfmother Wolfmother |
| --- | --- | --- |

Studioalbumin tiedot
 Äänitetty : kesäkuu – syyskuu 2005 Sound Cityssä, Sunset Sound Factory ja Passissa
 Julkaistu: 31. lokakuuta 2005 (Australia) 24. huhtikuuta 2006 (UK) 2. toukokuuta 2006 (U.S.)
 Formaatti: CD
 Tuottaja(t): Dave Sardy
 Tyylilaji: hard rock psykedeelinen rock stoner rock
 Kesto: 51.17 (alkuperäinen)  54:27 (maailmanlaajuinen)
 Levy-yhtiö: Modular Recordings, Universal Music
Listasijoitukset
  29.
Wolfmotherin muut julkaisut
| Wolfmother EP 2004 | Wolfmother 2005 | Dimensions EP 2006 |
Wolfmother on australialaisen Wolfmother-rockyhtyeen vuonna 2005 julkaistu esikoisalbumi.
Albumin kansikuvana on fantasiataiteilija Frank Frazettan maalaus The Sea Witch. Frazettan muita töitä on albumin toisilla versioilla. Wal-Marteissa albumia myytiin toisenlaisella kannella, jossa oli vain Wolfmotherin logo mustan taustan päällä.
Vuonna 2005 Wolfmother voitti J Award -palkintogaalassa kategoriassa ”kuuntelijoiden vuoden albumi”.
Helmikuuhun 2007 mennessä albumia oli myyty Yhdysvalloissa 265 000 kappaletta. Se myi Kanadassa kultaa ja sai sertifikaationsa helmikuussa 2007.
Kappale ”Woman” on musiikkina useissa videopeleissä kuten Guitar Hero II, Tony Hawk's Project 8, MotorStorm,  Madden NFL 07 ja Major League Baseball 2K7. Kappaleet ”Dimension” ja ”Pyramid” soivat puolestaan videopelissä FlatOut 2. Vuonna 2007 ”Woman” voitti Grammy-palkinnon parhaasta hard rock -esiintymisestä.
Kappaleet

Kaikki kappaleet kirjoittaneet Andrew Stockdale, Chris Ross ja Myles Heskett.
Kappaleet > Australian versio

"Colossal" – 5:02
"Woman" – 2:55
"White Unicorn" – 5:01
"Pyramid" – 4:28
"Mind's Eye" – 4:53
"Joker & the Thief" – 4:39
"Dimension" – 4:25
"Where Eagles Have Been" – 5:33
"Apple Tree" – 3:28
"Tales from the Forest of Gnomes" – 3:36
"Witchcraft" – 3:25
"Vagabond" – 3:52
Kappaleet > Maailmanlaajuinen versio

"Dimension" – 4:21
"White Unicorn" – 5:04
"Woman" – 2:56
"Where Eagles Have Been" – 5:33
"Apple Tree" – 3:30
"Joker & the Thief" – 4:40
"Colossal" – 5:04
"Mind's Eye" – 4:54
"Pyramid" – 4:28
"Witchcraft" – 3:25
"Tales" – 3:39
"Love Train" – 3:03
"Vagabond" – 3:50
Kappaleet > B-puolet

"The Earth's Rotation Around the Sun" (julkaistu Dimension EP:llä) – 2:45
Kokoonpano

Andrew Stockdale – kitara, laulu
Chris Ross – basso, koskettimet, urut, syntetisaattori
Myles Heskett – rummut, lyömäsoittimet
Sertifikaatiot

| Maa | Sertifikaatio | Myynti |
| --- | --- | --- |
| CRIA Kanada | Kulta | 50 000 |
Listasijoitukset > Albumi

| Vuosi | Lista | Sijoitus |
| --- | --- | --- |
| 2006 | Billboard 200 | 22 |
Listasijoitukset > Singlet

| Vuosi | Single | Lista | Sijoitus |
| --- | --- | --- | --- |
| 2006 | White Unicorn | US Mainstream Rock | 29 |
| 2006 | White Unicorn | US Modern Rock | 38 |
| 2006 | Woman | US Mainstream Rock | 7 |
| 2006 | Woman | US Modern Rock | 10 |
| 2006 | Joker and the Thief | US Mainstream Rock | 27 |
| 2006 | Joker and the Thief | US Modern Rock | 31 |
Arvostelut

Desibeli.net:
Imperiumi: 9/10
Soundi:
Anthony Davis (koripalloilija)

| Anthony Davis |
| --- | --- |
 Davis vuonna 2022.
Henkilötiedot
Koko nimi:  Anthony Davis jr.
Syntynyt: 11. maaliskuuta 1993 (ikä 31) Chicago, Illinois, Yhdysvallat
Kansalaisuus:   Yhdysvallat
Koripalloilija
Lempinimi:  Brow, AD
Pelipaikka:  Iso laitahyökkääjä / Sentteri
Pituus:  208 cm
Paino:  115 kg
Nyk. joukkue:  Dallas Mavericks
Sarja:  NBA
NBA-varaus:  1. varaus 2012 (New Orleans Hornets)
Pelaajaura
Yliopistojoukkueet
2011–2012:  Kentucky Wildcats
Seurajoukkueet
2012–2019  2019–2025 2025–:  New Orleans Hornets / Pelicans Los Angeles Lakers Dallas Mavericks
Maajoukkueet
2012–:   Yhdysvallat
Aiheesta muualla
FIBA
| Mitalit> Maa:   Yhdysvallat.Miesten koripallo. Olympialaiset  | Mitalit> Maa:   Yhdysvallat.Miesten koripallo. Olympialaiset  | Mitalit> Maa:   Yhdysvallat.Miesten koripallo. Olympialaiset  | Maa:   Yhdysvallat> Miesten koripallo. |
| --- | --- | --- | --- |
|  Kultaa | Lontoo 2012 |  |  |
|  Kultaa | Pariisi 2024 |  |  |
| MM-kilpailut  | MM-kilpailut  | MM-kilpailut  |  |
|  Kultaa | Espanja 2014 |  |  |
Anthony Davis jr. (s. 11. maaliskuuta 1993 Chicago, Illinois) on yhdysvaltalainen koripalloilija, pelipaikaltaan pääasiassa iso laitahyökkääjä. Hän pelaa NBA-joukkue Dallas Mavericksissa
Davis oli vuoden 2012 NBA:n varaustilaisuuden ensimmäinen varaus. Ensimmäistä kertaa NBA:n historiassa kaksi ensimmäistä varausta olivat samasta yliopistosta, sillä Davisin joukkuekaveri Michael Kidd-Gilchrist varattiin tilaisuuden toisena pelaajana.
Helmikuussa 2016 Davis heitti Detroit Pistonsia vastaan ennätyksensä 59 pistettä ja otti samassa ottelussa 20 levypalloa ollen NBA:n historiassa kolmas vuoden 1983 jälkeen 50/20-tilastolukemiin yltänyt pelaaja.
Kesäkuussa 2019 Pelicans ja Los Angeles Lakers tekivät pelaajakaupan, jossa Davis siirtyi Lakersiin. Helmikuussa 2025 hän siirtyi Dallas Mavericksiin kaupassa, jossa toinen tähtipelaaja Luka Dončić siirtyi toiseen suuntaan.
Maajoukkueura

Yliopistokoripalloa Kentuckyn yliopiston joukkueessa pelannut Davis voitti Yhdysvaltain maajoukkueessa olympiakultaa vuoden 2012 olympialaisissa Lontoossa. Hän pääsi joukkueeseen Blake Griffinin loukkaannuttua, ja oli ensimmäinen Yhdysvaltain olympiajoukkueen pelaaja sitten vuoden 2004 ja Emeka Okaforin, jolla ei ollut ainuttakaan NBA-ottelua.
Davis pelasi Yhdysvaltain joukkueessa myös Espanjan MM-kilpailuissa 2014, missä maa voitti jälleen kultaa. Davisista tuli kaksinkertainen olympiavoittaja Pariisiissa 2024.
Muuta

Davisin persoonalliset kulmakarvat ovat synnyttäneet sittemmin tavaramerkillä rekisteröidyt sanonnat "Fear the Brow" ja "Raise the Brow".
Aiheesta muualla

Kuvia tai muita tiedostoja aiheesta Anthony Davis (koripalloilija) Wikimedia Commonsissa
| 0 | 1 | 2 |
| --- | --- | --- |
| Edeltäjä: Kyrie Irving (CLE) | NBA:n varaustilaisuuden ykkösvaraus 2012 | Seuraaja: Anthony Bennett (CLE) |
Yhdysvaltain joukkue – Kesäolympialaiset 2012
4 Chandler |
5 Durant |
6 James |
7 Westbrook |
8 Williams |
9 Iguodala |
10 Bryant |
11 Love |
12 Harden |
13 Paul |
14 Davis |
15 Anthony |
Valmentaja Krzyzewski
Yhdysvaltain joukkue – Koripallon MM-kilpailut 2014
4 Curry |
5 Thompson |
6 Rose |
8 Gay |
9 DeRozan |
10 Irving |
11 Plumlee |
12 Cousins |
13 Harden |
14 Davis |
15 Drummond |
18 Faried |
Valmentaja Krzyzewski
| Auktoriteettitunnisteet  |
| --- | --- |
Kansainväliset:  FAST  VIAF  WorldCat 
Kansalliset:  Yhdysvallat
Julian Nott

Julian Nott (s. 1960) on brittiläinen animaatioihin erikoistunut elokuvasäveltäjä. Hänet tunnetaan parhaiten Aardman-studion Wallace ja Gromit -vahanukkeanimaatioiden säveltäjänä.
Nott on opiskellut Oxfordin yliopistossa ja National Film and Television Schoolissa. Hän työskenteli nuoruudessaan konsulttiyrityksessä Lontoon Cityssä ja sen jälkeen televisiodokumenttien tuottajana. Sävellettyään musiikin Nick Parkin ensimmäisiin Wallace ja Gromit -animaatioihin hän alkoi saada niin paljon työtarjouksia alalta että päätti siirtyä päätoimiseksi elokuva- ja televisiosäveltäjäksi. Nott sai vuonna 2006 parhaan musiikin Annie-palkinnon elokuvasta Wallace & Gromit: Kanin kirous.
Julian Nottin isä oli Ison-Britannian puolustusministeri John Nott.
Sävellyksiä

| --- | --- |
 Elokuvia Suurenmoinen huviretki, lyhytelokuva (1989)  Lorna Doone, televisioelokuva (1990)  Väärät housut, lyhytelokuva (1993)  The Very Hungry Caterpillar and Other Stories (1993)  Dublinin tarinoita (1994)  Läheltä piti, lyhytelokuva (1995)  Äitini rohkeus (1995)  Ramppikuume, lyhytelokuva (1997)  Flatworld, lyhytelokuva (1997)  Saiturin joulu (2001)  Herrojen herkut, televisioelokuva (2001)  War Game, lyhytelokuva (2001)  New Year’s Day (2001)  Gifted – raakaa peliä (2003)  Wallace & Gromit: Kanin kirous (2005)  Shoot the Messenger, televisioelokuva (2006)  Lemmikit ja urokset (2007)  Annan mielen kiemurat, lyhytelokuva (2007)  Paakarin painajainen, lyhytelokuva (2008)  Ingenious, televisioelokuva (2009)  Valemorsian (2011)  Wallace ja Gromit: Kosto kynittävänä (2024) :  Televisiosarjoja Loistohotelli Grand (1997–1998)  Kunniallinen ammatti, minisarja (1998)  Siveyspoliisi (1999–2003)  Auringonpolttamat (1999–2000)  Cazaletin perhe (2001)  Wallacen ja Gromitin huippuhärveleitä (2002)  Usko ja epäilys, minisarja (2003)  Pipsa Possu (2004–)  Candlefordin postineiti (2008–2011)  Pasin ja Kielon valtakunta (2009–)  Wallace ja Gromit keksintöjen maailmassa (2010)  Kuninkaallinen henkivartija (2011)  Bing (2014–2019)
Aiheesta muualla

Julian Nott Elonetissä.
Julian Nott Internet Movie Databasessa. (englanniksi)
Nottin virallinen kotisivu (englanniksi)
| Auktoriteettitunnisteet  |
| --- | --- |
Kansainväliset:  ISNI  VIAF 
Kansalliset:  Ranska  BnF data  Saksa  Israel  Yhdysvallat 2  Tšekki  Puola 
Taiteenala:  MusicBrainz 
Henkilöt:  Elonet 
Muut:  Europeana  IdRef
Hari Khadka

| Henkilötiedot |
| --- | --- | --- | --- |
Syntymäaika: 11. maaliskuuta 1976
Syntymäpaikka: Kathmandu, Nepal
Pelipaikka: Hyökkääjä
Pituus: 171 cm
Seurat
| Vuodet | Seura | O | (M) |
| 1994-1996 | Ranipokhari Corner Team |  |  |
| 1996-1997 | Tollygunge Agragami |  |  |
| 1997-1998 | Kerala Police |  |  |
| 1999 | Muktijoddha Sangsad KS |  |  |
| 1999-2000 | CF Atlante |  |  |
| 2000 | Prepa Pumas | 11 | (1) |
| 2000-2001 | Mahindra United |  |  |
| 2001-2002 | Mohun Bagan AC |  |  |
| 2003-2007 | Nepal Police Club |  |  |
| 2007-2008 | Zejtun Corinthians FC |  |  |
Maajoukkue
| 2001-2006 |  Nepal | 20 | (3) |

Hari Khadka (nepaliksi हरि खड्का, Hari Khaḍkā; s. 11. maaliskuuta 1976 Kathmandu) on nepalilainen entinen jalkapalloilija, joka pelasi hyökkääjänä. Hän edusti seuratasolla muun muassa meksikolaista CF Atlantea. Khadka pelasi Nepalin maajoukkueessa 20 ottelua ja teki niissä kolme maalia. Hän osallistui muun muassa vuoden 2002 MM-kisojen karsintoihin, joissa hän onnistui maalinteossa kahdesti.
Aakkoslaji

Suuraakkonen A ja pienaakkonen a ovat saman kirjaimen ilmentymiä eri aakkoslajeissa.
Aakkoslaji eli kirjainkoko on yläkäsite, joka kuvaa eräiden äännekirjoitusjärjestelmien tapaa jakaa kirjaimet suuraakkosiin (versaalit, majuskelit eli isot kirjaimet) ja pienaakkosiin (gemenat, minuskelit eli pienet kirjaimet). Näistä kahdesta aakkoslajista voidaan erottaa toisiinsa rinnastuvia kirjaimia, jotka edustavat samaa äännettä mutta erilaisissa tilanteissa. Niinpä esimerkiksi suuraakkonen A ja pienaakkonen a ymmärretään yleensä saman kirjaimen vaihtoehtoisiksi ja toisiaan täydentäviksi muodoiksi.
| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | 22 | 23 | 24 | 25 | 26 | 27 | 28 | 29 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Suuraakkoset: | A | B | C | D | E | F | G | H | I | J | K | L | M | N | O | P | Q | R | S | T | U | V | W | X | Y | Z | Å | Ä | Ö |
| Pienaakkoset: | a | b | c | d | e | f | g | h | i | j | k | l | m | n | o | p | q | r | s | t | u | v | w | x | y | z | å | ä | ö |
Jako suur- ja pienaakkosiin on tapana tehdä useimmissa latinalaista, kreikkalaista, kyrillistä tai armenialaista kirjaimistoa käyttävissä kielissä. Sen sijaan esimerkiksi arabialaisessa, heprealaisessa ja georgialaisessa kirjaimistossa ei ole erikseen suur- ja pienaakkosia.
Kirjainten koko ja muoto

Aakkoslajien suomenkieliset nimet viittaavat kirjainten kokoeroon, joka esimerkiksi latinalaisten kirjainten O/o ja S/s kohdalla onkin aivan olennainen piirre. Usein kokoeroa merkittävämpi on kuitenkin muotoero, kuten kirjaimissa A/a ja R/r, joissa pienaakkonen näyttää aivan erilaiselta kuin vastaava suuraakkonen. Toisinaan pienaakkonen voi (osin ehkä fontista riippuen) näyttää kookkaammaltakin kuin vastaava suuraakkonen, kuten islantilaisessa kirjaimessa Þ/þ.
Termit suuraakkonen ja pienaakkonen ovat peräisin kielenhuollosta. Nimityksiä iso ja pieni kirjain voi pitää monitulkintaisina, koska kirjainten ”isous” tai ”pienuus” voi viitata myös fontin kokoon. Siksi erityisesti kirjapainoalan ammattikielessä suositaan termejä versaali ja gemena. Termejä majuskeli ja minuskeli käytetään lähinnä kirjoituksen historian yhteydessä.
Eräänlainen suur- ja pienaakkosten risteymä ovat kapiteelikirjaimet, jotka näyttävät pienikokoisilta suuraakkosilta. Aakkoslajiltaan kapiteelit ovat kuitenkin pienaakkosia, joiden muoto vain poikkeaa totutusta, ja varsinaiset suuraakkoset ovat kapiteelityylissäkin tavallisten suuraakkosten kokoisia. Kapiteelia voidaan käyttää tavanomaisen tekstin seassa tyyli- tai korostuskeinona hieman samaan tapaan kuin kursivointia tai lihavointia.